CELEX: E2016J0015
Language: lv
Date: 2017-09-13 00:00:00
Title: Tiesas spriedums (2017. gada 13. septembris) lietā E-15/16 – “Yara International ASA”/Norvēģijas valdība (Brīvība veikt uzņēmējdarbību – EEZ līguma 31. un 34. pants – Nepieciešamība – Valsts tiesību normas par ieguldījuma iemaksāšanu citās sabiedrībās tā paša koncerna ietvaros – Nodokļu uzlikšanas pilnvaru līdzsvarots sadalījums – Izņēmums par zaudējumu galīgo apmēru – Nodokļu apiešanas risks – Pilnā mērā fiktīvs mehānisms – Tiesību ļaunprātīgas izmantošanas aizliegums)

18.1.2018   
            
            
               LV
            
            
               Eiropas Savienības Oficiālais Vēstnesis
            
            
               C 16/4
            
         TIESAS SPRIEDUMS
   (2017. gada 13. septembris)
   lietā E-15/16
   “Yara International ASA”/Norvēģijas valdība
   
      (Brīvība veikt uzņēmējdarbību – EEZ līguma 31. un 34. pants – Nepieciešamība – Valsts tiesību normas par ieguldījuma iemaksāšanu citās sabiedrībās tā paša koncerna ietvaros – Nodokļu uzlikšanas pilnvaru līdzsvarots sadalījums – Izņēmums par zaudējumu galīgo apmēru – Nodokļu apiešanas risks – Pilnā mērā fiktīvs mehānisms – Tiesību ļaunprātīgas izmantošanas aizliegums)
   
   (2018/C 16/04)
   Lietā E-15/16 “Yara International ASA”/Norvēģijas valdība – LŪGUMS tiesai saskaņā ar EBTA dalībvalstu Nolīguma par uzraudzības iestādes un tiesas izveidi 34. pantu no Borgarting apelācijas tiesas (Borgarting lagmannsrett) par Līguma par Eiropas Ekonomikas zonu 31. panta interpretāciju saistībā ar valsts tiesību normām par ieguldījuma iemaksāšanu citās sabiedrībās tā paša koncerna ietvaros, tiesa, kuras sastāvā ir priekšsēdētājs Carl Baudenbacher un tiesneši Per Christiansen (tiesnesis-referents) un Ása Ólafsdóttir (ad hoc), 2017. gada 13. septembrī pasludināja spriedumu, kura rezolutīvā daļa ir šāda:
   EEZ līguma 31. un 34. pants neliedz piemērot valsts tiesību normas par ieguldījuma iemaksāšanu citās sabiedrībās tā paša koncerna ietvaros, piemēram, Norvēģijas Nodokļu likumā ietvertās normas, saskaņā ar kurām ieguldījuma iemaksa samazina iemaksātāja ar nodokli apliekamo ienākumu un tā ir iekļauta saņēmēja ar nodokli apliekamajā ienākumā neatkarīgi no tā, vai saņēmējs gūst zaudējumus vai peļņu (nodokļu vajadzībām), un kuras ietver nosacījumu, ka gan iemaksātājs, gan saņēmējs ir atbildīgs par nodokļu samaksu attiecīgajā EEZ valstī. EEZ tiesībās pastāv nosacījums, ka valstu tiesību normām ir jāatbilst tiesiski pamatotam mērķim, piemēram, nepieciešamībai nodrošināt nodokļu uzlikšanas pilnvaru līdzsvarotu sadalījumu starp EEZ valstīm vai novērst pilnā mērā fiktīvus mehānismus, kas paredzēti nodokļu apiešanai. Tomēr valstu tiesību normas, kas paredz, ka ārvalstī reģistrētas meitassabiedrības zaudējumu apmērs ir galīgs, pārsniedz prasības, kādas nepieciešamas, lai sasniegtu šos mērķus.